《僧舍假山》
宋代·米芾

玉峰高爱搀天碧，过眼云关无处觅。才将呀豁向疏窗，已见峰棱翻瘦脊。

明月照出溪中水，清风扫遍岩边石。悬崖绝磴疑可揽，白露苍烟俱咫尺。

天阴未彻山阴寒，雨声欲绝泉声乾。须知物理有真妄，岂识道眼无殊观。

万象森严掌握内，大块俯仰毫芒间。抽身更洗清净足，探历幽深非所难。

山僧作山真有以，诗人吟诗从此始。意教妙手发天悭，戏取神功当众美。

君不见浣花野老深结庐，白盐赤甲龙虎趋。清吟醉赏左右足，当时应笑秦鞭驱。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。